cyanic-selkie/wikianc huggingface dataset:
Bootes (Stärebild)
Verännerlech Stären
De W Bootis ass en hallefreegelméisseg verännerleche Stär op enger Distanz vu 400 Liichtjoer. Seng Hellegkeet schwankt an engem Zäitraum vun 30 bis 450 Deeg tëscht 4,7 an 5,4m.
De ι Bootis ass e bedeckungsverännerleche Stär vum Typ Beta-Lyrae. Dat sinn enk Duebelstäresystemer an enger Fréiphas vun hirer Entwécklung, bei deem de Gas vun engem opgeblosenen Haaptstär op d'Akkretiounsscheif vun engem Begleetstär stréimt an dee periodesch verdonkelt.
Messier- an NGC-Objeten
Den NGC 5466 ass e Kugelstärekoup op enger Distanz vu 50.000 Liichtjoer.
Schalbech
D'Schalbech ass e Waasserlaf am Éislek an eng Niewebaach vun der Schlirbech.
Si entspréngt op 410 Meter (NG-L), am Lieu-dit "vir Eischbruch" südlech vun der Nacher Strooss.
Si ass ~ 2 km laang a fléisst a süd-westlecher Richtung.
Fluesbech
D'Fluesbech ass e Waasserlaf am Éislek an eng Niewebaach vun der Schalbech.
Si entspréngt op 444 Meter (NG-L) op der Nacher Strooss.
Si ass ~ 1,060 Km laang a fléisst a süd-westlecher Richtung.
Op 354 Meter iwwer NN leeft si an d'Schalbech.
Kap vun der Gudder Hoffnung
De Kap vun der gudder Hoffnung läit a Südafrika, südlech vu Kapstad op der Kaphallefinsel, a gëtt dacks fir dee südlechste Punkt vun Afrika gehalen. Dësen ass awer weider ëstlech, um Kap Agulhas.
De Kap vun der Gudder Hoffnung läit 34° 21' 26" südlech an 18° 28' 25" ëstlech, an ass ëmgi vun engem vun de schéinsten Naturreservate vun der Welt.
Nekkar (Stär)
Nekkar ass den Numm vum Stär β Bootis am Stärebild Bootes.
Den Nekkar gehéiert der Spektralklass G5 un an huet eng visuell Magnitude vu +3,6m. En ass 148 Liichtjoer vun eiser Sonn ewech.
Koordinate fir d'Equinoxe J2000.0:
Méineschbaach
D'Méineschbaach ass e Waasserlaf am Éislek an eng Niewebaach vun der Dirbaach.
Si entspréngt op enger Héicht vu 414 Meter zu Kauneref.
Op enger Héicht vun 339 Meter leeft se bei der Përmesknupp an d'Dirbaach.
Musée des tramways et de bus de la ville de Luxembourg
De Musée des tramways et de bus de la ville de Luxembourg, am allgemenge lëtzebuergesche Sproochgebrauch Tramsmusée genannt, ass e Musée vun der Stad Lëtzebuerg deen zu Hollerech an der rue de Bouillon um Terrain vun de Stater Busbetriber steet. De Musée ass ëffentlech a ka gratis besicht ginn.
Delmeschbaach
Si entsteet op enger Héicht vu 402 m aus dem Zesummefloss vun 2 Grief, wouvun den ee seng Quell op enger Héicht vu 434 Meter, um Flouer Scheiwiss, ee km nord-westlech vu Géisdref huet an den aneren nach eng 300 m weider nërdlech op enger Héicht vu 437 m an der Engsendelltchen huet.
Musée des tramways et de bus de la ville de Luxembourg
Den Tramsmusée ass de 27. Mäerz 1991 opgaangen.
Dora sinn historesch Ween ausgestallt, déi virun 1964 an der Stad gefuer sinn.
Delmeschbaach
Si ass ~ 1,540 km laang a fléisst a westlecher Richtung.
Op enger Héicht vun 305 Meter leeft se, 1,5 km südlech vu Bidscht, an d'Schlirbech.
Dëschstativ
En Dëschstativ ass eng Zort vu Fotostativ, bei deem et drëm geet, fir e Fotoapparat op Dëschhéicht ze fixéieren.
En Dëschatativ ass kleng, an dofir gutt ze transportéieren. Et brauch awer eng stabil Ënnerlag, fir et dropzestellen.
Bei Kompaktfotoapparater, déi liicht sinn, ginn an aller Reegel einfach a bëlleg Dëschstativer duer. E Problem brénge Spigelreflex-Fotoapparaten, déi däitlech méi schwéier sinn an dowéinst zolidd Dëschstativer erfuerderen, déi seelen am Handel ze fanne sinn.
Ceginus (Stär)
De Ceginus (och Seginus oder Haris) ass de Stär γ Bootis (Gamma am Stärebild Bootes. En ass zirka 85 Liichtjoer vun eiser Äerd ewech a gehéiert an d'Spektralklass A7III. De Ceginus ass ee verännerleche Stär vum Typ Beta Cephei, deem seng visuell Magnitude mat enger Period vun 0,29 Deeg tëscht +2,95 mag an +3,05 mag schwankt. Den Numm Ceginus koum duerch Latäiniséierung aus enger arabescher Form vum griicheschen Numm vum Stärebild Bootes (Theguius). Den Numm Haris geet op den arabeschen Numm vum Stärebild Bootes zeréck, Al Haris al Sama, wat souvill bedeit, wéi „Wiechter, Oppassert“.
Koordinaten: (Equinoxe J2000.0)
Will Dahlem
De Will Dahlem, gebuer den 23. September 1916 zu Péiteng a gestuerwen de 4. Mäerz 1986, war e lëtzebuergesche Moler.
Hien huet Konscht zu Bréissel, Paräis an Tréier studéiert.
De Will Dahlem ass besonnesch bekannt duerch seng abstrakt Biller. Hien huet awer och Kierchefënsteren a Freske vun ëffentleche Gebaier entworf.
Jordanien
Jordanien (op Arabesch: الأردن), offiziell d'Haschimitescht Kinnekräich Jordanien (ar.: المملكة الأردنية الهاشمية), ass en arabescht Kinnekräich a Westasien, um ëstlecher Ufer vum Jordan-Floss an nërdlech vun der arabescher Hallefinsel. Jordanien grenzt u Saudiarabien am Osten an am Süden, un den Irak am Nordosten, u Syrien am Norden, un Israel, Palestina an d'Doudegt Mier am Westen, an un d'Rout Mier a sengem extreeme Südwesten. Jordanie läit strateegesch op der Kräizung tëscht Asien, Afrika an Europa. D'Haaptstad Amman ass déi gréisst Stad am Land a gläichzäiteg säi wirtschaftlechen, politeschen a kulturellen Zentrum.
D'Gebitt, dat haut Jordanien ass, gëtt schonn zënter der Alsteenzäit bewunnt. Dräi stabil Kinnekräicher hu sech géint Enn vun der Bronzezäit forméiert: Ammon, Moab an Edom. Spéider Herrscher waren d'Nabateanescht Kinnekräich, d'Réimescht Räich, an d'Osmanescht Räich. No der grousser arabescher Revolt géint d'Osmanen 1916, wärend dem éischte Weltkrich, ass d'Osmanescht Räich tëscht Groussbritannien a Frankräich gedeelt ginn. 1921 ass d'Emirat vun Transjordanien vum deemolegen Emir Abdullah I. ausgeruff an zum brittesche Protektorat ginn. 1946 dunn ass Jordanien offiziell en onofhängege Staat mam Numm Haschemitescht Kinnekräich Transjordanien ginn. Wärend dem Arabesch-Israeelesche Krich 1948 huet Jordanien d'Westbank eruewert, déi et 1967 nees verluer huet, an den Numm vum Land ass 1949 an Haschemitescht Kinnekräich Jordanien geännert. Jordanien ass e Grënnungsmember vun der Arabescher Liga an der Organisatioun vun der islamescher Kooperatioun, an ee vun den zwéin arabesche Staaten, déi e Friddensvertrag mat Israel ënnerschriwwen hunn. D'Land ass eng konstitutionell Monarchie, awer de Kinnek hält bedeitend exekutiv a legislativ Pouvoiren.
Jordanien ass e relativ klengt, semi-arid a bal komplett landëmschlossent Land mat enger Bevëlkerung vun 9,5 Milliounen Awunner. De sunitteschen Islam ass déi verbreetste Relioun am Land a gëtt vun 92% vun der Bevëlkerung praktizéiert. Si koexistéiert mat enger indigener chrëschtlecher Minoritéit. Jordanien gëllt als dat sécherst Land am Nohen Osten, an huet laangzäitegen Terrorismus an Instabilitéit konnte vermeiden. D'Land huet zënter 1948 Flüchtlingen aus bal allen Nopeschlänner empfaangen, dorënner geschaten 2,1 Millioune Palestinenser, 1,4 Millioune Syrier an Dausenden irakesche Chrëschten, déi virum Islamesche Staat geflücht sinn.
Jordanien gëllt als Land mat engem héijen Human Development Index an enger Wirtschaft mat ieweschtem mëttleren Akommes ("upper middle income economy"). D'jordanesch Wirtschaft, eng vun de klengste an der Regioun, ass wéinst der gudder Ausbildung vun der Aarbechtskraaft fir auslännesch Investisseuren attraktiv. D'Land ass eng bedeitend Touristendestinatioun an zitt och wéinst engem gutt entwéckelte Gesondheetszentrum Patienten aus dem Ausland un. Trotzdem stellen de Manktem vun natierleche Ressourcen, déi grouss Zuel u Flüchtlingen an déi regional Onsécherheet Problemer fir de Wirtschaftswuesstem duer.
Santa Margherita Ligure
Santa Margherita Ligure ass eng Uertschaft a Gemeng an Italien an der Provënz Genua
Geographie
Santa Margherita läit op der Riviera Ligure am südëstlechen Deel vum Promontoire vu Portofino..
Een Deel vum Gemengenterritoire ass am Regionalpark vu Portofino.
Kap Agulhas
Kap Agulhas ass dee südlechste geographesche Punkt vun Afrika. E läit op 34°49′43.39″ südlech an 020°00′09.15″ ëstlech.
"Agulha" ass op Portugisesch eng Spéngel, an et ware portugisesch Séifuerer, déi dëse Streech wéinst de spatze Kliffen a Fielse laanscht d'Küst sou genannt hunn.
Lëscht vu Kazerassen
D'Kazenzuucht huet eng ganz Rei vu Rassen aus der Hauskaz erausgeziicht. Deelweis goufen och Wëllkatzen an déi zam Kaz agekräizt. Heiraus hu sech Rasse wéi Bengalen, Savannah oder Pixiebob erginn. E puer Rasse sinn ouni mënschlech Awierkung duerch eng spontan Genmutatioun entstanen, wéi d'Manx-Kaz, verschidde Rexkazen oder d'Sphinx. De Mënsch huet hei "nëmmen" de Gendefekt zur Rass gemaach a stabiliséiert. Anerefalls hätten dës Rassen héchstwahrscheinlech ni bestanen (woubäi d'Manx hei e Beispill dofir gëtt, datt och e Letalfeeler de Bestand an enger Rass ouni mënschlech Awierkung net onbedingt gefährde muss).
Hybridrassen
An der Lëscht uewe sinn e puer Hybridrassen opgelëscht. Well déi meescht vun dësen Hybridrassen an Amerika „geziicht“ goufen, muss meeschtens fir „Hauskaz“ eigentlech „American Shorthair“ stoen. Hir Originne gesinn sou aus:
Giustino
Giustino (Il Giustinio) ass e Begrëff mat e puer Bedeitungen:
Kap Point
Kap Point ass e Fiels um Südenn vun der Kap-Hallefinsel a Südafrika.
De Kap Point läit ongeféier ee Kilometer südëstlech vum Kap vun der gudder Hoffnung ewech.
Wann um Kap vun der gudder Hoffnung ausser engem hëlzene Panneau mat de geographesche Koordinaten nëmmen Natur ze fannen ass, ass de Kap Point fir Touristen ageriicht: Glacebuttek, Restaurant, Souvenirsbuttek an eng kleng Seelbunn, déi vun der Parkplaz bis no bei e Liichttuerm féiert, deen op 200 Meter Héicht steet.
Frederik Willem de Klerk
De Frederik Willem de Klerk, gebuer 18. Mäerz 1936, a gestuerwen den 11. November 2021 zu Kapstad, war e südafrikanesche Politiker a Staatsmann.
Hie war vun 1989 bis 1994 President vu Südafrika. Den Nelson Mandela huet hien als President ofgeléist. Zesummen hu si 1993 de Friddens-Nobelpräis kritt.
CFL 1800
D'CFL-Lokomotiven aus der Serie 1800 sinn Diesel-elektresch Lokomotiven. Vun 20 Maschinnen, déi d'CFL an de Joren 1963 a 1964 kaaft huet, fiert am Moment keng méi zu Lëtzebuerg. Nëmmen d'1806 konnt gehale ginn; se gouf vum 1604 Classics a.s.b.l. renovéiert an ass betriebsfäheg. (Stand November 2021)
D'1802 gouf a Schwede mat Funkfernsteierung ekipéiert, fir de Betrib ze vereinfachen. Des Weidere sinn nach e puer Maschinnen an Dänemark ënnerwee.
D'SNCB hat 42 baugläich Lokomotiven, déi do an der Serie 55 immatrikuléiert waren. Se goufe gréisstendeels vun der Duebelserie 77/78 ersat.
Chaudière
D'CFL 1800 waren net serieméisseg mat enger Chaudière ekipéiert. Fir mat den CFL Wegmänner an den internationalen Zich op der Nordstreck kënnen ze fueren, kruten eng Rei 1800er Dampchaudièren agebaut. Nodeem d'CFL-Cargo d'Maschinnen iwwerholl huet, goufen d'Heizungen ausgebaut an op déi gewonne Plaz goufen zousätzlech Loftbehälteren angebaut.
Geschicht vu Spuenien
Virgeschicht
E lybescht Vollek aus dem Süden, d'Iberer, waren déi éischt, duerno koumen d'Kelten, en arescht Vollek. Duerch déi Vermëschung huet sech en neie Volleksstamm gebilt, d'Kelt-Iberier, vun deenen déi verschidde Stämm (d'Kantabrier, d'Asturier an d'Lusitaner) deene jeeweilege Gebidder hiren Numm ginn hunn.
Ëm 1.100 v. Chr. hunn d'Phenizier verschidden Handelsnéierloossungen op der Küst gegrënnt, déi wichtegst dovu war Cádiz.
Méi spéit koumen d'Griichen, déi déi verschidden Dierfer Rosas, Ampurias a Sagunto gegrënnt hunn. Fir géint d'Griichen unzekämpfen hunn d'Phenizier d'Karthager zu Hëllef geruff, déi hirersäits dunn e groussen Deel vu Spuenien a Besëtz geholl hunn. Gläichzäiteg huet awer och Roum territorial Uspréch erhuewen, wat den Zweete Punesche Krich ausgeléist huet.
Réimer
D'Réimer hu Spuenien eruewert an d'Land stoung an de 600 Joer duerno ënner réimescher Herrschaft. Déi Zäit huet d'Haaptgrenze mat den aneren europäesche Länner gefestegt. 27. v. Chr. hunn d'Réimer d'Hallefinsel an dräi Provënzen agedeelt: Tarraconense, Baetica a Lusitania.
D'Réimer hu verschidden Elementer an der spuenescher Geschicht fest verankert, wéi z. B. d'laténgesch Sprooch, de chrëschtleche Glawen an d'Gesetzer.
D'Franken an d'Swebe sinn a Spuenien agefall an hu fir d'éischt emol Tarrragona besat. Si goufen awer vun de Westgote verdriwwen. Déi hu bis zum Enn vum 6. Joerhonnert bal déi komplett Hallefinsel besat. De westgotesche Kinnek Leovigild probéiert d'Hallefinsel erëm zesummenzeféieren. Dat war den Ënnergang vum Réimesche Räich am Joer 586 a Spuenien.
Westgoten
An der Mëtt vum 5. Joerhonnert ass d'Haaptstad Toledo am Zentrum vun der Hallefinsel entstanen, an dat duerch den Drock vun de Sweben am Westen, de Kantabrier am Norden an de Byzantiner am Süden. D'Westgote gëlle bis haut als Grënner vum éischte Kinnekräich vun der Hallefinsel. Dat ass bedéngt duerch hiert d'Striewen no enger Eenheet vun der Hallefinsel. D'Pyrenäen a Gibraltar waren op eemol net méi d'Statiounen ob der keeserlecher Route, mä Grenze vun engem Staat deen huet misse verdeedegt ginn. D'Westgoten hu sech erfollegräich géint d'Swebe verdeedegt a hu si am 6. Joerhonnert bezwongen. Dogéint hunn am Norden d'Basken, d'Kantabrier an d'Asturier erfollegräich Widderstand géint d'Westgote geleescht. 711 koume mosleemesch Truppen iwwer Gibraltar a Spuenien an hunn a der Schluecht vu Guadalete iwwer de Kinnek vun de Westgoten, de Rodrigo, gewonnen. De Muza ben-Nosair huet 712 déi mosleemesch Eruewerung zu Enn bruecht. Dat war d'Enn vun der westgotescher Zäit a Spuenien.
Moslemen
711 hunn d'Araber an d'Berber de Biergerkrich am westgotesche Kinnekräich ausgenotzt fir iwwer Gibraltar a Spuenien anzedréngen. Den Zerfall vum westgotesche Staatsapparat huet et de Moslemen erméiglecht verschidden Ofkommesse mat der deelweis onofhängeger Aristokratie, déi géint d'Kroun war, ze schléissen. Bei der Schluecht vu Guadalete goufen d'Truppe vum westgotesche Kinnek Rodrigo geschloen.
714 hunn den Tariq an de Musa ibn Nusair, de Gouverneur vun Nordafrika, vun Toledo aus d'Eruewerung weidergefouert. Duerch déi Kultur konnt den Islam an Europa Fouss faassen. Den Abd al-Aziz gouf als Gouverneur vun Al-Andalus agesat a Sevilla gouf Haaptstad.
716 gouf den Ayyub Nofollger vum Abd al-Aziz. Hien huet Córdoba zur Haaptstad vun Al-Andalus gemaach.
Ëm 718 hunn d'Araber de gréissten Deel vun der Hallefinsel ënner Kontroll, ausser dem Nordwesten, wou déi westgotesch Adleg Widderstand leeschten.
Tëscht 720 a 735 si verschidde Feldzich vun Al-Andaluz aus géint Frankräich gefouert ginn, déi awer ëmmer feelgeschloe sinn.
755 huet den umayyadesche Prënz Abd al-Rahman mat der Ënnerstëtzung vun de Moslemen de Gouverneur vun Al-Andalus gestierzt a sech selwer zu Córdoba zum Emir ernenne gelooss. Hien huet den Emirat vu Córdoba gegrënnt.
Am éischten Drëttel vum 10. Joerhonnert stellt ee vun de spueneschen Umayyaden d'Emirat vun Al-Andalus erëm hier, vergréissert et a gouf dunn éischte Kalif vu Spuenien. D'Zil vum Kalifat war et d'Kinnekräich bannepolitesch ze stäerken a baussent dem Land déi kommerziell Routen zum Mëttelmier ze festegen. 927 gouf Melilla besat an d'Umayyaden hunn den Dräieck tëscht Algerien, Siyimasa an dem Atlantik kontrolléiert.
Arrondissement Marseille
Den Arrondissement Marseille ass eng franséisch administrativ Andeelung am Departement Bouches-du-Rhône an der Regioun Provence-Alpes-Côte d'Azur.
Giustino (Vivaldi)
Il Giustino ass eng Oper vum Antonio Vivaldi an dräi Akten aus dem Joer 1724.
Arrondissement Marseille
Den Haaptuert ass Marseille.
Giustino (Vivaldi)
D'Première war 1724 am Teatro Capranica zu Roum.
Geschicht vu Spuenien
Moslemen
D'Muecht vum andalusesche Kalifat huet sech bis a ganz Westeuropa gezunn an d'Fëllement vun der Wirtschaftspolitik huet op enger Wärungseenheet berout. D'Aféiere vum Mënzsystem huet eng Haaptroll am Finanzsekteur gespillt. "De gëllene Cordobes" gouf d'Haaptwärung.
Arrondissement Marseille
Den Arrondissement setzt sech aus 30 Kantonen zesummen:
Geschicht vu Spuenien
Moslemen
Vun 961 bis 976 war de Kalif Al-Hakam II un der Muecht am mosleemesche Spuenien.
Enn vum éischte Joerzéngt huet den Zerfall duerch sëllege Kricher vum Kalifat vu Córdoba ugefaangen. Déi 39 Nofollger vum vereenegte Kalifat goufen als déi éischt (1009-1090)Ta’ifas bekannt. Dës Spaltung huet sech nach zweemol erginn, demno déi zweet an déi drëtt Ta‘ifas entstane sinn. Ta`ifa ass e Synonym deen den Zerfall an d'Oneenegkeet beschreift. Dës Ta`ifas hunn eng Serie vun neien Invasiounen aus Nordafrika mat sech bruecht. Fir d'éischt koumen am Joer 1090 d'Almoravides op d'Hallefinsel, duerno am Joer 1146 d'Almohads an zum Schluss am Joer 1224 d'Banu Marins. Heiduerch huet sech dat islamescht Spuenien bis Mëtt vum 13. Joerhonnert op d'Nasrud-Kinnekräich zu Grenada reduzéiert. Den 2. Januar 1492 war d'Kapitulatioun vun de Moslemen.
Reconquista
Déi chrëschtlech Zeréckeruewerung vu Spuenien huet scho 718 ugefaange mam westgotesche Kinnek Pelayo. Hien huet déi mosleemesch Arméi zu Alcama, an der Géigend vun Covadonga, geschloen.
Wärend der Reconquista hunn awer net nëmmen d'Chrëschte géint d'Mosleme gekämpft, mä si hu sech och géigesäiteg bekricht.
750 hunn d'Chrëschten ënner dem Alfons I. Galicie besat an an de Joren 791 bis 842 huet den Alfons II. verschidde Festunge gestiermt an d'Regioun südlech vum Duerofloss besat. De Sancho I. huet tëscht 905 an 926 e baskescht Kinnekräich, mam Zentrum Navarra gegrënnt.
Am 10. Joerhonnert huet den Abd- al Rahman III. géint de Ramiro II., Kinnek vu Leon, verluer, wärend de Grof Fernan Gonzalez de Grondstee fir d'Onofhängegkeet vu Kastilie geluecht huet.
De Fernando I. huet Coimbra ageholl an hannerléist seng Territoire senge Jongen: Kastilie geet un den Sancho II. a Leon un den Alfons VI.. Dëse vereent ënner senger Herrschaft déi zwee Kinnekräicher an hëlt Toleda a Besëtz.
Déi mosleemesch Kinneke vu Granada, Sevilla a Badajoz froen Hëllef bei den Almoravides fir de Virmarsch vun de Chrëschten ze stoppen.
1102 hunn d'Unhänger vum spuenesche Volleksheld El Cid, dee vum Kinnek Alfons VI. verbannt gouf, Valencia verlooss a mat de Mosleme d'Hallefinsel bis Saragossa besat. 1118 huet den Alfonso I. vun Aragón Saragossa erëm ageholl.
1212 war den Héichpunkt vun der Reconquista. Den Alfonso VIII. vu Kastilien huet mat der Ënnerstëtzung vum Sancho VIII. vun Navarra, dem Pedro II. vun Aragón a verschiddenen Truppen aus Leon a Portugal d'Schluecht vu Las Navas de Tolosa gewonnen.
Tëscht 1229 an 1252 huet de Jaime I. vun Aragón Mallorca zeréckeruewert, den Alfonso IX. vu Leon bezwëngt Merida a Badajoz an de Fernando III., Kinnek vu Kastilien a Leon, bezwëngt Cordoba, Murcia, Jaen a Sevilla. Nëmme Granada bleift nach en onofhänngegt mosleemescht Kinnekräich.
Géint Enn vum 13. Joerhonnert huet den Alfonso X. d'Fuero de las Leyes entworf a wollt Kaiser vum Réimesche Räich ginn. Hie gouf allerdéngs gestierzt a säi Jong de Sancho IV. krut d'Muecht iwwerdroen.
Am 14. Joerhonnert hëlt de Fernando IV. Gibraltar an, den Alfonso XI. kämpft wärend 25 Joer géint Granada, wou hien d'Schluecht vu Rio Salado 1340 gewënnt, de Pedro I. gëtt vu sengem Hallefbrudder den Enrique II. ëmbruecht an d'Portugise schloen d'Kastilenen zu Aljubarrota.
Kap Komorin
Op enger klenger virgelagerter Insel ass e Monument Kanyakumari fir de Swami Vivekananda, en Hindu-Geeschtlechen a Geléierten.
Kanyakumari कन्याकुमारी கன்னியாகுமரி
Geschicht vu Spuenien
Reconquista
1464 ernennt den Enrique IV. vu Kastilie seng Schwëster d'Isabel I. zur Nofollgerin an entierft domat seng Duechter Juana.
D'Isabel I. vu Kastilien an de Ferdinand II. von Aragón bestuede sech 1469. Si gewannen den 2. Januar 1492 déi lescht Schluecht vun der Reconquista zu Granada an d'Eenheet vu Spuenien ass vollbruecht.
D'Herrschaft vum Isabel an dem Ferdinand war gepräägt duerch grouss historesch Ereegnesser, wéi z. B. d'Entdeckung vun Amerika den 12. Oktober 1492 vum Christoph Colombus, d'Aféiere vun der Inquisitioun an d'Verdreiwe vun de Judden.
Kuckt heizou och den Haaptartikel: d'Entdeckung vun Amerika.
Habsburger a Spuenien
Nom Doud vum Ferdinand 1516 gouf déi spuenesch Kroun op de Karl I. iwwerdroen, deen d'Kinnekräicher Kastilien, Aragón an déi verschidden europäesch Herrschaftsgebidder vun den Habsburger vereenegt huet. De Karl gëtt 1519 ausserdeem nach zum Kaiser vum Hellege Réimesche Räich gekréint. Hie gräift d'Osmanescht Räich un an hëlt de François I. vu Frankräich als Geisel.
1556 dankt hien of. Seng Herrschaftsgebidder ginn tëscht sengem Jong dem Philip II. a sengem Brudder dem Ferdinand I. opgedeelt. Dem Philip säin Hallefbrudder den Don Juan vun Éisträich huet d'Tierken an der Séischluecht vu Lepanto geschloen. Den Ënnergang vu Spuenie gëtt nom Desaster géint England 1588 ëmmer méi däitlech.
1700 geet d'Habsburger Dynastie mam Doud vum Karl II. zu Enn an de spueneschen Ierffollegkrich huet ugefaangen. Bedeelegt ware Frankräich, Éisträich an England.
1714 geet dëse Krich zu Enn a Frankräich setzt de Philip vun Anjou op de spueneschen Troun. Spuenien verléiert Lëtzebuerg, d'Belsch, Mailand, Neapel, Sardinien, Minorca a Gibraltar.
Dynastie vun de Bourbonen
De Carlos II., dee leschte vun de spueneschen Habsburger, huet well hie selwer keng Nokommen hat, säin Neveu, de Felipe vun Anjou oder Felipe V., zu sengem Nofollger gemaach. Dëse war deen éischte Bourbonekinnek, dee mat senger Herrschaft d'Spuenien erweidert huet.
Wärend senger Herrschaft vun 1759 bis 1788 huet de Karl III. d'Land ëmgeformt an huet aus Madrid eng modern Stad mat elegante Gebaier, mat fléissendem Waasser, engem Ofwaassersystem an enger Stroossebeliichtung gemaach.
No enger kuerzer Zäit mat enger erzwongener Verbindung mat Frankräich sinn dem Napoleon seng Truppen a Spuenien agefall. Dee follgende 6-järege Krich op der Hallefinsel, a Spuenien als Onofhängegkeetskrich bekannt, si Guerillaattaken ugewant ginn an eng zerstéieresch Politik gefouert ginn. Dëst hat fir déi spuenesch Ekonomie fatal Konsequenzen.
Napoleon an de spueneschen Onofhängegkeetskrich
Trotz de miserabelen Zoustänn huet de Godoy, de Premierminister, en neien ongënschtege Kontrakt mat Frankräich geschloss. Spuenien dat scho finanziell um Enn war huet misse géint England an de Krich wou am Oktober bei Trafalgar seng lescht Flott zu Grond gaangen ass. Spuenien huet Trinidad missen un England oftrieden an och d'Herrschaft bei deenen anere Kolonie war zerrass.
1808 erhieft sech dat spuenescht Vollek géint déi franséisch Herrschaft a mat der Hëllef vun England gouf den Napoleon geschloen. De spuenesche Onofhängegkeetskrich war e Schlësselfacteur bei der Kristalliséierung vun der spuenescher Nationalitéit. De Ferdnando, de Prënz vun Asturien an Trounfolger huet géint de Godoy, Intrige gefouert bis dësen zeréckgetrueden den 18. Mäerz 1808 ass. Ënner dem Drock vum Vollek huet de Carlos IV zugonschte vu sengem Jong Ferdinand ofgedankt. D'Monarchie war trotzdeem geschiedegt.
De Ferdinand VII. koum de 24. Mäerz op Madrid. Mä den Napoleon, den d'Herrschaft vum Fernandos net unerkannt hat, huet beschloss déi spuenesch Dynastiekris auszenotzen an d'Bourbonen duerch Bonaparten z'ersetzen. Fir dat duerchzesetzen huet hien déi spuenesch Kinneksfamill op Bayonne geruff an de Fernando gezwongen zugonschte vu sengem Papp, an dësen zugonschte vum Napoleon sengem Papp, dem Joseph Bonaparte ofzedanken.
D'Bonaparten hu probéiert, de politesche Regime mam Gesetz vu Bayonne, dat fir den 8. Juli 1808 geplangt war, ze vereenegen. Dat Gesetz ass allerdéngs ni a Kraaft getrueden. D'Spuenier hunn allerdéngs de Joseph Bonaparte an déi nei Monarchie net akzeptéiert.
Den 2. Mee huet e Generalopstand ugefaangen, dee vum Goya a senge Biller veréiwegt gouf. De Krich huet sechs Joer gedauert. D'Spuenier hunn en den Onofhängegkeetskrich genannt.
Interregnum
Interregnum (lat. "Zwëscheregierung") bezeechent eng Iwwergangsregierung oder den Zäitraum an deem et zu souenger komm ass; besonnesch a Walmonarchien d'Zäit tëscht dem Ofdanken, dem Ofsetzen oder dem Doud vun engem Regent an der Amtsopnam vu sengen Nofollger.
Geschicht vu Spuenien
Napoleon an de spueneschen Onofhängegkeetskrich
Anengems mat der Revolution sinn och juristesch an administrativ Reforme gemaach ginn. D'Erëffnungssëtzung vum neie Cortes gouf de 24. September 1810 ofgehalen. Follgend Prinzipe goufe festgehalen: d'Staatsgewalt geet vum Vollek aus an d'Legitimatioun vum Fernando VII. als Kinnek vu Spuenien. Deen éischte spueneschen Text vun der Constitutioun gouf den 12. Mäerz 1812 zu Cádiz ugekënnegt. Zanter 1812 hat Spuenie siwe Constitutiounen, mat där vun 1978, déi elo nach gëllt, an ouni d'Gesetz vu Bayonne.
De 27. Mee 1812 huet de Kinnek Joseph sech aus Madrid zeréckgezunn. Déi franséisch Arméi gouf vum Wellington den 21. Juni 1813 geschloen. D'Fransousen zéie sech iwwer Pyrenäen zeréck an de Wellington réckt den 9. Juli a Frankräich an. D'Onofhängegkeet vu Spuenien ass erëm hiergestallt.
Kuckt dozou den Haaptartikel: Spueneschen Onofhängegkeetskrich.
Éischt Spuenesch Republik
D'Kris a Spuenien huet dat spuenescht Imperium an Amerika staark geschwächt a vill Kolonien hunn ugefaangen hir Onofhängegkeet ze fuerderen. Wärend dem Ferdinand senger Herrschaft hunn all déi spuenesch Kolonien, ausser Kuba a Puerto Rico, hir Onofhängegkeet zeréckkritt.
Pecorino
Pecorino ass en italieenesche Kéis, deen aus Schofsmëllech fabrizéiert gëtt.
Pecorino vum italienschen pècora (Schof) ass eng Kollektivbezeechnung fir verschidden Zorte vu Schofskéis mat engem Fettgehalt vun 48 Prozent an der Dréchemass.
Geschicht vu Spuenien
Éischt Spuenesch Republik
Tëscht 1841 an 1843 gouf fir d'éischt de Generol Espartero Regent iwwer d'Kinnekräich ernannt, duerno de Generol Narváez, deen den Espartero aus Spuenie gejot huet. 1845 gouf d'Verfassung ugeholl an zwee Joer méi spéit, 1847 war den zweeten Carlistekrich, den d'Isabel 1849 gewonnen huet.
Tëscht 1873 an 1874 muss déi éischt Republik sech mam Krich a Kuba, dem drëtte Karlistekrich an den opstännege Kantonen am Süden a Südoste vum Land befaassen. No de Presidentschafte vum Figuras, Pi y Margal, Salmeron a Castelar, huet e Putsch vum General Serrano am Januar 1874 der Republik en Enn gesat. Dësen huet d'Cortes opgeléist an als Diktator regéiert.
Bourbonesch Restauratioun
1876 war den Ënnergang vum Karlismus an de Fridde vun El Zanjon, den den zéngjärege Krich zu Kuba op en Enn bruecht huet, huet et erméiglecht eng stabil Regierung opzestellen. welche
1885 ass den Alfonso XII. gestuerwen, a säi Jong Alfonso XIII., deen allerdéngs zum Zäitpunkt vu sengem Doud nach net gebuer war, gouf säin Nofollger. Seng Witfra, d'Marie Christina vun Éisträich, huet bis zu hirem Jong senger Groussjäregkeet, 1902, d'Régence iwwerholl.
Spuenesch-amerikanesche Krich
Kuckt heizou och den Haaptartikel: Spuenesch-amerikanesche Krich.
Arrondissement Istres
Den Haaptuert ass Istres.
Geschicht vu Spuenien
Spuenesch-amerikanesche Krich
De spuenesch-amerikanesch Krich tëscht den USA a Spuenie war vum 25. Abrëll bis den 12. August 1898. En ass mat enger amerikanescher Besetzung vu Kuba, Puerto Rico an de Philippinnen ausgaangen. Spuenien huet elo all seng Kolonie verluer.
Arrondissement Istres
Den Arrondissement setzt sech aus 8 Kantonen zesummen:
Geschicht vu Spuenien
Zweet Spuenesch Republik
1931 gouf no de Kommunalwalen d'Republik ausgeruff. Aus dem revolutionäre Kommitee gouf eng provisoresch Regierung an den Niceto Alcala Zamora gouf President. D'Cortes huet eng nei Verfassung entworf. Zwee Joer duerno hunn d'Parteien aus der rietser Mëtt d'Mehrheet an de Cortes kritt.
1934 gouf et a Katalonien an an Asturie Revolutioune géint d'Bedeelegung vun der CEDA an der Regierung. 1936 huet d'Volleksfront, eng lénck Koalitioun d'Wale gewonnen. Den Alcala Zamora gouf ofgesat an de Manuel Azana gouf am Mee neie President an der Republik.
Dem Azana seng éischt Regierung huet eng Generalamnestie ausgeruff, d'Opnam vun der Agrarreforme fir Katalonien, déi baskesch Provënzen an eventuell Galicien. D'Konflikter si bestoe bliwwen an nodeem de Castillo vun de Faschisten ëmbruecht ginn ass, hu sech seng Arméie gerächt an de Chef vun der Oppositioun, de Calvo Sotelo, och ëmbruecht. Fënnef Deeg méi spéit huet sech d'Militärganison zu Malilla erhuewen, de Biergerkrich huet ugefaangen.
Spuenesche Biergerkrich
Kuckt heizou den Haaptartiklel: Spuenesche Biergerkrich.
Een ënner dem General Francisco Franco zu Marokko organiséierte Militäropstand, huet sech tëscht 1936 an 1939 ganz séier duerch d'ganzt Land verbreet an huet sou de spuenesche Biergerkrich ausgeléist. Den Doud vum Calvo Sotelos huet dëse Militärputsch nach méi gefërdert. Den 18. Juli 1936 ass de Putsch op aner Ganisounen an Zentralspuenien eriwwergegraff an de Franco huet den aneren Dag de Kommando vun der Arméi am Marokko iwwerholl. Enn vum Joer kontrolléierten d'Nationalisten de gréissten Deel vun Andalusien, Extremadura, Toledo, Avila, Segovia, Valladolid, Burgos, Leon, Galicien, Asturien, Victoria, San Sabastian, Navarra, Aragón, Kanaren an de Balearen mat Ausnam vu Menorca. Kastilien la Nueva, Katalonien, Valencia, Murcia, Almeria, Gijon a Bilbao sinn an den Hänn vun de Republikaner bliwwen.
Den 29. September gouf de Franco zum Staatspresident an zum Kommandant vun der Arméi ernannt. Fir dem entgéint ze wierken huet déi republikanesch Regierung eng Volleksarméi gegrënnt an der Miliz Waffe ginn.
Beid Partein hunn Hëllef vu bausse kritt: déi International Brigad huet d'Republikaner ënnerstëtzt an déi italieenesch an däitsch Truppen hunn d'Nationalisten ënnerstëtzt.
No sëllege Schluechten an nodeem d'Nationaliste schlussendlech den 28. Mäerz 1939 déi besaten Haaptstad bezwongen hunn, huet de Franco den 1.Abrëll de Krich offiziell zu Enn bruecht.
Demokratiséierung vu Spuenien
Nom Franco sengem Doud huet de Kinnek Juan Carlos I. fir d'Demokratiséierung vu Spuenie gesuergt.
Lex Roth
De Lex Roth, gebuer den 22. Juni 1933 zu Wolz als 10. vun 11 Kanner, ass e lëtzebuergesche fréiere Schoulmeeschter, Regierungsrot, Politiker an Auteur.
Arrondissement Apt
Den Arrondissement Apt ass eng franséisch administrativ Andeelung am Departement Vaucluse an der Regioun Provence-Alpes-Côte d'Azur.
Lex Roth
Hien ass Papp vu fënnef Kanner, ë. a. der Véidoktesch Romi Roth.
Arrondissement Apt
Den Haaptuert ass Apt.
Den Arrondissement setzt sech aus 6 Kantonen zesummen:
Moschee Esch-Uelzecht
D'Moschee vun Esch-Uelzecht, offiziell Associatioun islamique et culturelle du sud op der Nummer 44 an der Lëtzebuerger-Strooss, zu Esch, ass e reliéist Gebai vun der muslimescher Communautéit zu Lëtzebuerg.
Grand Prix d'Isbergues
De Grand Prix d'Isbergues ass eng Vëloscourse vun engem Dag, déi zu Isbergues am Departement Pas-de-Calais (Regioun Nord-Pas-de-Calais) a Frankräich gefuer gëtt.
Zanter 2005 gehéiert de Grand Prix d'Isbergues zum UCI Europe Tour an ass zanterhier an der Klass 1.1 agestuuft.
Arlette Gruss
D'Arlette Gruss, gebuer de 17. November 1930 zu Vernon a gestuerwen den 2. Januar 2006 zu La Fontaine-Saint-Martin am Departement Sarthe war eng Zirkusdirektesch.
D'Arlette Gruss entstaamt enger bekannter Zirkus-Dynastie. Si war d'Kusinn vum Alexis Gruss, dem Direkter vum Cirque national, dee säin Numm dréit, an dat eelst Meedche vum Konschtreider mam Homonym, dem Alexis Gruss. Nom Doud vun hirem Papp huet se 1985 hiren eegenen Zirkus, den Cirque Arlette Gruss, gegrënnt.
An der Zirkusarena huet si mat Panthere geschafft.
Si war Chevalier vun der Légion d'honneur a vun den Arts et Lettres.
Arrondissement Arles
Den Arrondissement Arles ass eng franséisch administrativ Andeelung am Departement Bouches-du-Rhône an der Regioun Provence-Alpes-Côte d'Azur.
Den Haaptuert ass Arles.
Den Arrondissement setzt sech aus 9 Kantonen zesummen:
Moschee Mamer
D'Moschee vu Mamer, offiziell Centre Culturel Islamique du Grand-Duché de Luxembourg a.s.b.l., op der Nummer 2 an der Arelerstross zu Mamer, ass e reliéist Gebaier vun der muslimescher Communautéit zu Lëtzebuerg.
Geschicht
D'Moschee vu Mamer ass déi éischt Moschee, déi vun der muslimescher Communautéit zu Lëtzebuerg an engem Familljenhaus opgemaach gouf.
Cédric Vasseur
De Cédric Vasseur, gebuer den 18. August 1970 zu Hazebrouck am Departement Nord a Frankräich, ass e franséische Vëlossportler. Zanter 1994 ass hie professionelle Cyclist.
Rapallo
Rapallo ass eng Stad an der Regioun Ligurien an an der Provënz Genua.
Rapallo ass déi gréisst Uertschaft mat Plage op der Riviera di Levante. Se läit 33 km südëstlech vu Genua. 10 respektiv 5 km vu Rapallo ewech leien och déi vun Touriste staark besicht Uertschafte Portofino a Santa Margherita Liguri.
Geschichtleches
Am Joer 1494 gouf Rapallo vun der Arméi vum Karel VIII. gestiermt a sämtlech Awunner, mat Fraen a Kanner, goufen dobäi ëmbruecht. Dëse Massaker war eng Revanche fir de Versuch vu Rapallo, d'Truppe vum Karel VIII. bei hirem Marsch op Neapel opzehalen.
Rapallo ass doriwwer eraus bekannt well am 20. Joerhonnert do zwéin international Traitéen ofgeschloss goufen: Den 12. November 1920 huet sech Italie mat dem Kinnekräich vun de Serben, Kroaten a Sloweenen (dem spéidere Jugoslawien) zu Rapallo iwwer Grenzfroe gëeenegt.
Weltgeschichtlech bekannt gouf d'Stad Rapallo duerno duerch dee sougenannte Vertrag vu Rapallo, deen de 16. Abrëll 1922 tëscht Däitschland a Russland ofgeschloss gouf. D'Ausseministere Rathenau (Däitschland) an Tschitscherin (Russland) goufe sech do iwwer e Verzicht op Reparatiounsgeld an och iwwer eng erneit Opnam vun diplomatesche Bezéiungen eens, eppes wat deemools vun de Westmächten net gutt opgeholl gouf.
Brunehaut
Brunehaut ass:
Perserkaz
D'Perserkaz gehéiert zu den eelsten a populäerste Kazerassen. Perserkazen deele sech mat exotesche Kuerzhoerkazen a Colourpoints e gemeinsame Standard. Ënnerscheeder weise se nëmmen an der Pelz-Längt, -Textur an an der -Faarf.
Ursprong
Éischt Opzeechnungen iwwer d'Perserkaz si géint 1520 datéiert. De geneeën Urspronk vun der Rass ass onkloer. Méiglecherweis staamt se vun Angorakazen aus der Tierkei of, an déi aner laanghoereg Rassen aus dem deemolege Persien (haut Iran), Afghanistan, Burma, China etc. agekräizt goufen. D'Kinnigin Victoria an aner Membere vum englesche Kinnekshaus haten eng Virléift fir blo Perserkazen an hunn domat d'Popularitéit vun där Rass gesteigert. Déi meescht Perserkazen, déi 1871 op der éischter Kazenausstellung an England gewise goufen, ware schwaarz, blo oder waiss. Blo a schwaarz Perserkazen hunn zunächst als besonnesch wäertvoll gegollt. 1901 gouf d' Blue Persian Cat Society gegrënnt a kuerz drop den éischte Standard fir Perserkazen erstallt. Haaptsaach war heibäi e gläichméissegt, dicht Fell an enger unis Faarf.
Kuerzbeschreiwung
D'Perserkaz ass grouss bis mëttelgrouss. Si huet e ronne Kapp, mat klengen, wäit ausernanergesaaten Ouren (Ourespëtze si ronn), grouss oppen a ronn Aen an eng kuerz Nues. D'Aefaarf variéiert jee no Pelzfaarf tëscht orange/kofferfaarf, blo a smaragdgréng. Hir Bee si kuerz, kräfteg a si huet déck Patten, de Schwanz ass zimmlech kuerz, awer staark behoert (puschelege Schwanz). De Pelz ass laang, dicht, seideg a mat vill Ënnerwoll. Si muss wärend dem Pelzwiessel (Fréijoer an Hierscht) reegelméisseg, am beschten all Dag gekämmt a gebiischt ginn, fir Verfilzungen z'evitéieren. Opgrond vun hirem dichte Pelz an der domat verbonnener néideger Pfleg ass d'Perserkaz fir d'Wunnéngshalung prédestinéiert. Vum Charakter ass d'Perserkaz eng roueg an ausgeglache Perséinlechkeet, déi awer och geneesou wéi aner Kazen ausgeloosse spillt a schmuust.
Zulu (Vollek)
D'Zulu sinn eng afrikanesch Volleksgrupp vu ronn 5 Millioune Mënschen, déi zu de Bantu gehéiert an déi haaptsächlech an der südafrikanescher Provënz KwaZulu-Natal lieft. D'Zulu schwätzen d'Zulu-Sprooch. Ee vun hire bekannte Vertrieder ass de Mangosuthu Gatsha Buthelezi.
Geschicht
Am 15. Joerhonnert ass dës Bantu-Volleksgrupp aus dem Gebitt, wou haut de Kongo ass, agewandert. Ënner hirem Kinnek Shaka (* zirka 1787; † 1828) hu si am Ufank vum 19. Joerhonnert hiert Räich mat Gewalt op d'Käschte vun hiren Nopere vun 260 km² op 28.500 km² vergréissert. Ënner dem Shaka war d'Zuluräich de mächtegste Staat am südlechen Afrika. Beim "Groussen Treck" koum et ëmmer erëm zu Streidereien an Zesummestéiss mat de Buren. An der "Schluecht um Blood River" huet den Andries Pretorius, Kommandant vun de Buren, d'Zuluen de 16. Dezember 1838 geschloen an hir Haaptstad Umgungundlovu gouf véier Deeg méi spéit zerstéiert. D'Zuluräich konnt seng strateegesch Positioun trotzdeem weider am südlechen Afrika behaapten. Am Kampf géint d'Apartheid hu si ënner dem Mangosuthu Gatsha Buthelezi eng moderéiert Positioun ageholl, déi vun der radikaler Positioun vun de Xhosa grondverschidde war.
Dirbech
D'Dirbech ass eng Baach am Éislek, an de Gemenge Wal an Esch-Sauer. Et ass e rietsen Niewefloss vun der Sauer.
Si entspréngt op 490 m (NG-L) um Lieu-dit "Hunebruch" bei Gréiwels. Vun do aus fléisst se de ganzen Zäit an engem schmuelen Dall no Norden, laanscht Kéiber fir dann an de Stauséi vun der Uewersauer ze lafen.
Niewebaachen: Ansebech, Millbech, Broubich, Méchelbaach an nach aner kleng, onbedeitend Baachen.
Arrondissement Carpentras
Den Arrondissement Carpentras ass eng franséisch administrativ Andeelung am Departement Vaucluse an der Regioun Provence-Alpes-Côte d'Azur.
Den Haaptuert ass Carpentras.
Den Arrondissement setzt sech aus 8 Kantonen zesummen:
Canton de Delle
De Canton de Delle ass eng franséisch administrativ Andeelung am Arrondissement Belfort, Territoire de Belfort an der Regioun Bourgogne-Franche-Comté.
Den Haaptuert ass Delle.
Blue Train
De Blue Train (lëtz: Bloen Zuch) ass e Luxuszug a Südafrika. E verkéiert tëscht Pretoria a Kapstad an tëscht Kapstad a Port Elizabeth. Ausserfahrplangméisseg zirkuléiert en och nach vu Pretoria op Hoedspruit a bei d'Viktoriafäll. De Bloen Zuch zielt zu den aussergewéinlechste Luxuszich vun der Welt. Et gëtt richteg Appartementer mat Salon, Buedzëmmer a Schlofraum.
De Bloen Zuch ass fir d'éischt 1923 als Union Limited tëscht Johannesburg a Kapstad agesat ginn, fir den Uschloss un d'Luxus-Schëffer, déi vun do a Richtung England gefuer sinn, z'erliichteren. Am Abrëll 1939 huet hie säin Numm vun haut kritt.
Laola-Well
Eng Laola-Well ass eng Beweegung vun de Spectateuren a Sportsstadien. Den Numm kënnt aus dem spueneschen "La Ola" (d'Well) an ass deemno e Pleonasmus.
Si entsteet doduerch datt d'Spectateuren (déi sëtzen) am Stadion reieweis opstinn an d'Äerm an d'Luucht hiewen.
Arrondissement Gap
Den Arrondissement Gap ass eng franséisch administrativ Andeelung am Departement Hautes-Alpes an der Regioun Provence-Alpes-Côte d'Azur.
Den Haaptuert ass Gap.
Den Arrondissement setzt sech aus 23 Kantonen zesummen:
Colette Mart
D'Colette Mart, gebuer de 27. Abrëll 1955 an der Stad Lëtzebuerg, ass eng lëtzebuergesch Journalistin, DP-Politikerin a Schrëftstellerin.
Arrondissement Avignon
Den Arrondissement Avignon ass eng franséisch administrativ Andeelung am Departement Vaucluse an der Regioun Provence-Alpes-Côte d'Azur.
Colette Mart
No der Première am Lycée Hubert Clément zu Esch-Uelzecht, huet si Journalismus a Kommunikatiounswëssenschaft op der Université libre de Bruxelles studéiert. Si huet duerno um Institut des études européennes hir Studie weidergefouert.
Zanter 1979 schafft si als Journalistin. Si huet am Ufank zu Bréissel an duerno fir d'Heidelberger Tageblatt an d'Rhein-Neckar-Zeitung zu Heidelberg geschafft. 1984 ass si op Lëtzebuerg zeréckkomm a war do als fräi Journalistin fir d'Dageszeitung Le Républicain Lorrain aktiv. Zanter 1999 ass si Journalistin an der Redaktioun vun der Dageszeitung Lëtzebuerger Journal.
D'Colette Mart war vun 2003 bis 2006 Presidentin vum Conseil national du livre, a vun 2004 bis 2013 vum Lëtzebuerger Schrëftstellerverband (LSV).
Si ass zanter 1999 Conseiller am Gemengerot vun der Gemeng Lëtzebuerg, a war do 2011 bis 2017 Schäffin.
D'Colette Mart ass d'Duechter vum liberale Politiker René Mart (1925-1990).
Si krut 2011 en internationale Literaturpräis fir dichteresch Exzellenz an 2010 e Journalistepräis vun der Lëtzebuerger Regierung am Kader vum Europäesche Joer géint Aarmut an Ausgrenzung.
Filippo Pozzato
De Filippo Pozzato, gebuer den 10. September 1981 zu Sandrigo (Regioun Veneto) an Italien, ass en italieenesche Vëlossportler.
Arrondissement Avignon
Den Haaptuert ass Avignon.
Borg (Saarland)
Borg ass eng Uertschaft an der Gemeng Perl am Landkrees Merzig-Wadern am Saarland.
Borg huet 390 Awunner.
Geographie
Borg läit op enger Héicht vun 355 M.
Canton de Fontaine
De Canton de Fontaine war bis Mäerz 2015 eng franséisch administrativ Andeelung am Arrondissement Belfort, Territoire de Belfort an der Regioun Bourgogne-Franche-Comté. Bei der Kantonalreform vun 2014 gouf de Kanton ofgeschaaft.
Den Haaptuert ass Fontaine.
Wetzlar
Wetzlar ass eng Stad an der Bundesrepublik Däitschland a läit un der Lahn. Mat 52,800 Awunner (2005) ass si déi zéngtgréisste Stad vun Hessen an déi gréisst am Lahn-Dill-Krees.
Geryoneus
De Geryoneus hat e groussen Trapp Ranner. Eng vun den Aufgabe vum Herakles war déi Ranner ze stielen. Den Herakles huet fir d'éischt den Hiert an den Hond ëmbruecht, an dunn de Geryoneus, duerno ass e mat de Ranner heem gezunn.
Dryaden
D'Dryade sinn an der griichescher Mythologie d'Nymphen déi an de Beem gelieft hunn. Genee geholl d'Nymphe vun den Eechen (gr. dryas fir Eech, vun der indoeuropäescher Wuerzel derew(o) fir Bam oder Holz), mä de Begrëff ass fir all Bamnymphen iwwerholl ginn. Hiert Schicksal war enk mat dem Bam an deem si gelieft hu verbonnen.
Hamadryaden
D'Hamadryade waren en Deel vun hirem Bam. Wann de Bam gestuerwen ass, ass och d'Nymph gestuerwen. Aus deem Grond hunn d'Dryaden an d'griichesch Gëtter all Stierflechen, deen engem Bam wéi gedoen huet, ouni d'Nymph virdrun unzeruffen, bestrooft.
Lëtzebuerger Guiden a Scouten
D'LGS sinn 1994 aus dem Zesummeschloss vun den zwee kathoulesche Verbänn Lëtzebuerger Guiden a Lëtzebuerger Scouten entstanen. Haut spillt dat Kathoulescht an der Aarbechtsmethod vun den LGS keng sou grouss Roll méi. Amplaz gëtt méi Wäert op déi perséinlech Entwécklung vun de Jugendleche geluecht, zu deem och fir deen Eenzelen déi perséinlech Spiritualitéit ka gehéieren.
Zu de Lëtzebuerger Guiden a Scoute gehéieren och nach follgend Organisatiounen:
D'Lëtzebuerger Guiden a Scoute sinn als eenzege Lëtzebuerger Verband Member vun der Guideweltorganisatioun WAGGGS (World Association of Girl Guides and Girl Scouts) a vun der Scoutsweltorganisatioun WOSM (World Organization of the Scout Movement). Déi aner zwéi Verbänn (FNEL an AGGL) si just Member vun enger vun dësen zwou Weltorganisatiounen.
Struktur
D'Leedung vum Verband vun de Lëtzebuerger Guiden a Scouten ënnerläit dem Verbandscomité, deen aus dem Commissaire général, dem Commissaire général adjoint, dem Aumônier général an enger Rei Commissaire mat spezielle Charge besteet.
Eng Lëscht vun alle Commissairen:
De representative Chef-Scout vu Lëtzebuerg ass de Prince Guillaume.
Branchen
All Grupp ass a verschidde Branchen opgedeelt déi vu forméierte Cheffen encadréiert ginn. Déi eenzel Branchen ënnerscheede sech äusserlech duerch d'Faarf vun der Sträif op hirem Foulard. ,, , ,
Uniform
Zur Uniform vun den LGS gehéieren :
De Foulard
D'Foularde vun den LGS hunn all e bloen Hannergrond mat engem faarwege Bord, deen d'Branche duerstellt (kuck uewen an der Tabell). Foularde mat enger wäisser Sträif op der rietser Säit an enger Branchefaarf op der lénkser si fir d'Cheffe vun där respektiver Branche geduecht. D'Gruppecheffen hunn ee Foulard mat enger wäisser Sträif an enger donkelgroer op der lénkser Säit. Zousätzlech gëtt et nach Foularde mat zwou wäisse Sträifen déi fir Commissairen, Aumônieren an aner Membere vun der Verbandsgrupp geduecht sinn. De Foulard mat zwou grénge Sträife gëtt vu Memberen an enger Scoutsgrupp gedroen déi selwer kee Scout sinn, sech awer bereet erkläre fir bei enger Aktivitéit eng Hand mat unzepaken.
Gruppen
D'LGS bestinn aus 57 méi oder wéineger grousse Gruppen, déi sech virun allem no hirer geographescher Lag andeelen.
Hades
Den Hades war an der griichescher Mythologie de Gott vun der Ënnerwelt, Jong vum Kronos a Rheia, Mann vum Persephone.
Etymologie
Den Numm ass vun de Griiche meeschtens als "den Onsichtbaren" gedeit ginn, dee sech mat senge Bridder Zeus] a Poseidon d'Weltherrschaft gedeelt huet. Hien huet iwwer d'Séile vun de Verstuerwene regéiert. Aus senger Welt ass et keen Zeréck ginn (mat Ausnam vum Herakles a vum Orpheus. Spéider huet den Numm "Hades" och als Bezeechnung fir d'Ënnerwelt gedéngt.
Jules Werner
De Jules Werner, gebuer den 30. September 1977 zu Lëtzebuerg, ass e lëtzebuergesche Schauspiller.
De Jules Werner huet an den USA an zu London gelieft, wou hien tëscht 1998 an 2001 Schauspillerei op der Guildhall School of Music and Drama studéiert huet. Zu Guildhall krut hien d'Gold Medal for Acting. Duerno huet hien nach e puer Joer an England gelieft, wou en ë. a. fir d'BBC ("Spooks") an d '  Edward Hall's Propeller theatre company geschafft huet, ier en op Lëtzebuerg hannescht koum.
Hei schafft reegelméisseg a verschiddenen Theaterproduktioune mat an ass och an enger jett Filmer ze gesinn.
Reynolds 531
Reynolds 531 ass de Markennumm ënner deem d'Reynolds Cycle Technology vu Birmingham an England, 1935, Réier fir d'Konstruktioun vu Vëloskaderen androe geloss huet.
Jules Werner
Fir seng Haaptroll als Inspekter Faber am Christophe Wagner sengem Doudege Wénkel krut hien 2014 de Lëtzebuerger Filmpräis fir déi bescht kënschtleresch Kontributioun.
Reynolds 531
Den éischte grousse Succès op engem Vëlo dee mat dëse Réier gebaut gouf hat de Lëtzebuerger Coureur Charly Gaul wéi en den Tour de France 1958 gewonnen huet.
Jules Werner
De Jules Werner ass d'Kandskand vum Pierre Werner.